Kreikan avoin yliopisto

Kreikan avoin yliopisto (kreik. Ελληνικό Ανοικτό Πανεπιστήμιο, Ellinikó Anoiktó Panepistímio) on yliopisto, joka toimii Patraksessa Kreikassa. Se on perustettu vuonna 1992 ja aloitti toimintansa vuonna 1999. Yliopisto tarjoaa lähes pelkästään etäopetusta sekä perus- että jatko-opintojen tasolla. Yliopistossa on neljä tiedekuntaa. Niissä on yhteensä 33 940 opiskelijaa, joista 15 250 on jatko-opiskelijoita. Henkilökunnan määrä on 294, joista 48 on akateemista tutkimushenkilökuntaa. Lisäksi toiminnassa on mukana noin 1 300 apuopettajaa. Tiedekunnat Yliopiston tiedekunnat ovat: Humanistinen tiedekunta Luonnon- ja teknillistieteellinen tiedekunta Sovellettujen taiteiden tiedekunta Yhteiskuntatieteellinen tiedekunta Lähteet Aiheesta muualla Ελληνικό Ανοικτό Πανεπιστήμιο - Hellenic Open University. Yliopiston verkkosivut. (kreikaksi) (englanniksi)